3. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.80902 της 6/15 Ιουλ.1964  (ΦΕΚ Β΄276) Περί συνθέσεως επιτροπών μαθητικών συσσιτίων. Έχοντες υπόψη τας διατάξεις του άρθρ.4 του Α.Ν.1787/39 «περί οργανώσεως και λειτουργίας μαθητικών συσσιτίων», αποφασίζομεν: 1.Αι κατά την παρ.2 του ως άνω άρθρου Επιτροπαί Μαθητικών Συσσιτίων και Εξοχών υπό την προεδρίαν των οικείων επιθεωρητών Στοιχ. Εκπ/σεως και την επίτιμον τοιαύτην των εν ταις έδραις αυτών εδρευόντων Μητροπολιτών, απαρτίζονται: (Αντί της σελ.749(α) Σελ.749(β) 268-029 Μαθητικά Συσσίτια 32.Κ.γ.2-3 α)Εκ του επιθεωρητού δημοτικών σχολείων. β)Εκ του υγειονομικού επιθεωρητού σχολείων ή σχολιάτρου, όστις είναι και αντιπρόεδρος αυτής. γ)Εκ του Δημάρχου ή Προέδρου της Κοινότητος, τούτων δε κωλυομένων εξ ενός μέλους του Δημοτικού ή Κοινοτικού Συμβουλίου παρ’ αυτών οριζομένου. δ)Εξ ενός οικονομικού υπαλλήλου εκ των εν τη έδρα υπηρετούντων, και ε)Εκ τριών έως πέντε εγκρίτων και δραστηρίων πολιτών, προσφερομένων και δυναμένων κατά γενικήν κρίσιν να συμβάλλουν εις την κινητοποίησιν τοπικών παραγόντων δια την καλυτέραν οργάνωσιν των μαθητικών συσσιτίων. 2.Τα υπό στοιχ. ε΄ μέλη διορίζονται υπό του οικείου Νομάρχου μετά γνώμην των υπό στοιχ.α, β και γ μελών των Επιτροπών επί ενιαυσία θητεία δυναμένη να ανανεωθή κατά τον αυτόν ως άνω τρόπον. 3.Τα υπό στοιχ. ε΄ μέλη των Επιτροπών, μη προσερχόμενα αδικαιολογήτως εις τρεις κατά συνέχειαν συνεδριάσεις ή επιδεικνύοντα αμέλειαν ή αδιαφορίαν εν τη εκτελέσει των καθηκόντων των αντικαθίστανται κατά τον αυτόν ως άνω τρόπον. 